**Mama**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-ai legănat pe valul Dunării albastre

Mă adormeai în poala ta, la vie,

Dovleac și miere, gutui coapte, șoapte,

Poveşti cu sfinți ce ne-au scăpat de pribegie

Le am pe toate în cutia de carton

Pe care o deschid de câte ori nu dorm

Și caruselul cu căluții fermecați...

Uitasem : la porțile trecutului, nu bați !

Dar am bătut. Și m-a prins iar mirajul

Copilăriei mele i-ai fost pajul

Parfum de busuioc mi-a-mprospătat odaia

Nici n-am văzut că începuse ploaia.

Ploua cu flori de tei la mine-n suflet

Dulceața de nuci verzi iar pâlpâia pe plită

Cu şorțulețul alb, la brâu erai gătită

Cântai și povesteai, toată un zâmbet

În colț, un ursuleț mă aștepta cuminte

Și prin perdea de borangic, sub falduri grele,

În patul meu se strecura încet, Moș Ene.

Ușor mă înveleai, mă sărutai pe frunte...

Deja visam; că îmi cresc ramuri și sunt pom.

"Vezi ! Rădăcinile să fie-nfipte bine !

Și ține trunchiul drept, doar ție-ți aparține. "

Când m-am trezit, mă învățaseşi să fiu om.